Úradný vestník L 220 , 29/07/1989 S. 0049 - 0050

Fínske špeciálne vydanie: Kapitola 3 Zväzok 30 S. 0028

Švédske špeciálne vydanie: Kapitola 3 Zväzok 30 S. 0028



Nariadenie Komisie (EHS) č. 2318/89 z 28. júla 1989, ktorým sa mení a dopĺňa nariadenie (EHS) č. 1764/86 o minimálnych požiadavkách na kvalitu výrobkov z rajčiakov, pre ktoré existuje nárok na pomoc výrobe KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 426/86 z 24. februára 1986 o spoločnej organizácii trhu s výrobkami z ovocia a zeleniny [1], naposledy zmenené a doplnené nariadením (EHS) č. 1125/89 [2], najmä na jeho článok 6 ods. 4, keďže neošúpané rajčiaky vcelku alebo nakrájané (pretlak alebo omáčka na pizzu), v podpoložke KN ex200210 boli zahrnuté nariadením Rady (EHS) č. 1125/89 do zoznamu produktov, pre ktoré existuje nárok na pomoc výrobe, uvedeného v prílohe I, časť A k nariadeniu (EHS) č. 426/86; keďže minimálne normy kvality by mali byť definované aj pre uvedené produkty na základe tradičných a zaužívaných procedúr; keďže kvalitatívne požiadavky stanovené týmto nariadením vymedzujú dodatočné pravidlá pre uplatňovanie systému výrobnej dotácie vzhľadom na ustanovenia prijaté nariadením Komisie (EHS) č. 1599/84 z 5. júna 1984, ktoré stanovuje pravidlá uplatňovania systému výrobnej dotácie výrobkov z ovocia a zeleniny [3]; naposledy zmeneným a doplneným nariadením (EHS) č. 2260/89 [4]; keďže je potrebné zmeniť a doplniť nariadenie Komisie (EHS) č. 1764/86 [5]; keďže opatrenia ustanovené v tomto nariadení sú v súlade so stanoviskom Riadiaceho výboru pre výrobky z ovocia a zeleniny, PRIJALA TOTO NARIADENIE: Článok 1 Týmto sa nariadenie (EHS) č. 1764/86 mení a dopĺňa takto: 1. Týmto sa hlava I nahrádza takto: "HLAVA I Požiadavky na šúpané a nešúpané rajčiaky Článok 3 Na účely tejto hlavy výraz "šúpané rajčiaky" znamená: - šúpané mrazené rajčiaky, vcelku alebo nakrájané, a - šúpané konzervované rajčiaky, vcelku alebo nakrájané, ako je špecifikované v článku 1 nariadenia (EHS) č. 1599/84; nešúpané konzervované rajčiaky, vcelku alebo nakrájané, ako je špecifikované v článku 1 hore uvedeného nariadenia. Článok 4 1. Výlučne nasledujúce ingrediencie sa môžu pridávať k šúpaným alebo nešúpaným rajčiakom: - voda, - rajčiaková šťava, - rajčiakový koncentrát, - jedlá soľ (chlorid sodný), - prírodné korenia, aromatické bylinky a ich extrakty a prírodné arómy. Ako prísady vo výrobe šúpaných alebo nešúpaných rajčiakov sa môžu použiť výlučne kyselina citrónová (E 330) a chlorid vápenatý (509). 2. Množstvo pridanej jedlej soli nesmie prekročiť 3 % čistej hmotnosti a v prípade, že sa pridáva chlorid vápenatý, jeho celkový objem nesmie presiahnuť 0,045 % hmoty pri rajčiakoch vcelku a 0,080 % hmoty pri nakrájaných rajčiakoch. Pri určovaní množstva pridanej jedlej soli sa berie do úvahy prírodný objem chloridov, ktorý sa rovná 2 % hmotnosti suchého obsahu. 3. Pridaná rajčiaková šťava a rajčiakový koncentrát spĺňajú minimálne požiadavky ustanovené v hlave II. Článok 5 1. Šúpané a nešúpané rajčiaky nie sú dochucované a aromatizované umelými látkami a ich farba je charakteristická pre danú odrodu za predpokladu správneho spracovania. 2. Šúpané rajčiaky sú na pohľad zbavené šupiek. Šupka nešúpaných rajčiakov je na pohľad neporušená. Šúpané aj nešúpané rajčiaky sú tiež na pohľad zbavené škvŕn. 3. Podiel deformovaných konzervovaných rajčiakov (rajčiaky a nálev) nepresahuje 50 % nepoškodených rajčiakov a hladina pH nepresahuje hodnotu 4,5. Článok 6 1. Výrobky spĺňajú požiadavky uvedené v článku 5 ods. 2, ak nie sú prekročené nasledovné odchýlky: - škvrny: 35 cm2 celkového povrchu; - prítomnosť šupiek (šúpané rajčiaky): - vcelku: 300 cm2 celkového povrchu, - nakrájané: 1250 cm2 celkového povrchu; - neprítomnosť šupiek (nešúpané rajčiaky): - vcelku: 300 cm2 celkového povrchu, - nakrájané: 1250 cm2 celkového povrchu; Odchýlky sú stanovené pre 10 kg čistej hmotnosti. 2. Na účely odseku 1: a) výraz "škvrny" znamená poškodený povrch, dôsledkom ktorého vznikne výrazná odchýlka vo farbe alebo povrchu v porovnaní s normálnym rajčiakovým pletivom a za normálnych okolností by mali byť odstránené počas spracovania; b) výraz "šupka" znamená časť, ktorá prilieha alebo neprilieha k dužine rajčiaka a šupka nájdená voľne v konzerve. Článok 7 1. Vzhľadom na šúpané alebo nešúpané konzervované rajčiaky, objem rajčiakov a nálevu v konzerve predstavuje minimálne 90 % objemovej kapacity konzervy. 2. Suchá čistá hmotnosť šúpaných alebo nešúpaných konzervovaných rajčiakov vcelku je v priemere aspoň 56 % objemovej kapacity konzervy, vyjadrená v gramoch. 3. Keď sú šúpané alebo nešúpané konzervované rajčiaky balené v zaváracích nádobách, objemová kapacita je znížená o 20 ml pred výpočtom percent podľa odsekov 1 a 2." 2. V článku 13 ods. 1 hlava IV sa výraz "šúpané rajčiaky" nahrádza výrazom "šúpané a nešúpané rajčiaky". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev. Bude sa uplatňovať od 1. júla 1989. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 28. júla 1989 Za Komisiu Ray Mac Sharry člen Komisie [1] Ú. v. ES L 49, 27.2.1986, s. 1. [2] Ú. v. ES L 118, 29.4.1989, s. 29. [3] Ú. v. ES L 152, 8.6.1984, s. 16. [4] Ú. v. ES L 216, 27.7.1989, s. 46. [5] Ú. v. ES L 153, 7.6.1986, s. 1. --------------------------------------------------